Para (Amazonė)

Para () – vandentakis šiaurės rytų Brazilijoje, Paros valstijoje, Amazonės deltoje. Tai pietinė Amazonės atšaka, juosianti Maražo salą. Nors Para laikoma Amazonės atšaka, jai tenka tik nedidelė dalis šios upės debito – daugiausia vandens į ją atneša Tokantinsas.Callède, Jacques (2010). „Les apports en eau de l’Amazone à l’Océan Atlantique“. Revue des Sciences de l’EAU. 23 (3): 247–273. Taip pat suteka Anapu, Žakunda, Pakaža, Akara, Gvama ir daug kitų upių.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Plačia estuarija ties San Kaetano do Estevelasu išsilieja į Atlanto vandenyną.


Prie Paros įsikūręs Beleno didmiestis bei daug kitų miestų (Bagrė, Oeiras do Para, Abaetetuba, Barkarena, Ponta da Pedrasas, Vižija, Salvatera ir kt.).Mapa Multimodal Pará, DNIT, 2013.

Upės pavadinimas kilęs iš tupių-gvaranių žodžio pa’ra („didelė upė, dideli vandenys“). Nuo šios upės kilo Paros valstijos pavadinimas.O Estado do Pará. Col: Educação. [S.l.]: Biblioteca Virtual Domínio Público.

 Šaltiniai 

Kategorija:Brazilijos upės